CELEX: 62018CN0568
Language: hu
Date: 2018-09-11 00:00:00
Title: C-568/18 P. sz. ügy: A Törvényszék (ötödik tanács) T-643/13. sz., Rogesa Roheisengesellschaft Saar mbH kontra Európai Bizottság ügyben 2018. július 11-én hozott ítélete ellen a Rogesa Roheisengesellschaft Saar mbH által 2018. szeptember 11-én benyújtott fellebbezés

14.1.2019   
            
            
               HU
            
            
               Az Európai Unió Hivatalos Lapja
            
            
               C 16/29
            
         
      A Törvényszék (ötödik tanács) T-643/13. sz., Rogesa Roheisengesellschaft Saar mbH kontra Európai Bizottság ügyben 2018. július 11-én hozott ítélete ellen a Rogesa Roheisengesellschaft Saar mbH által 2018. szeptember 11-én benyújtott fellebbezés
      (C-568/18 P. sz. ügy)
      (2019/C 16/36)
      Az eljárás nyelve: német
      
         Felek
      
      
         Fellebbező: Rogesa Roheisengesellschaft Saar mbH (képviselők: S. Altenschmidt, D. Jacob ügyvédek)
      
         A másik fél az eljárásban: Európai Bizottság
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül a Törvényszék T-643/13. sz. ügyben hozott, 2018. július 11-i ítéletét;
               
            
                  —
               
               
                  semmisítse meg a Bíróság 2013. szeptember 15-i GestDem 2013/1504 referenciaszámú határozatát;
               
            
                  —
               
               
                  másodlagosan helyezze hatályon kívül a Törvényszék ítéletét, és az ügyet utalja vissza a Törvényszék elé.
               
            
         Jogalapok és fontosabb érvek
      
      A fellebbező a következő jogalapokra hivatkozik:
      
                  1.
               
               
                  A Törvényszék tévesen értelmezte azokat a követelményeket, amelyeket az 1367/2006/EK rendelet (1) a környezetre vonatkozó információkhoz való szabad hozzáférés megtagadását érintően előír. A Törvényszék az 1049/2001/EK rendelet (2) 4. cikke (2) bekezdésének első francia bekezdésében szereplő megtagadási indokot az 1367/2006/EK rendelet 6. cikkének (1) bekezdésével összefüggésében az Aarhusi Egyezmény előírásainak fényében túlságosan tágan értelmezte. A Törvényszék jogellenesen állapította meg, hogy az ipari létesítmények szénhatékonyságára vonatkozó információk érzékeny üzleti információknak minősülnek.
               
            
                  2.
               
               
                  A Törvényszék az 1367/2006/EK rendelet 6. cikke (1) bekezdésének és az 1049/2001/EK rendelet 4. cikke (2) bekezdésének megsértésével tévesen értelmezte, hogy mikor van szó a kibocsátásokat érintő környezeti információról.
               
            
                  3.
               
               
                  A Törvényszék egyébiránt a környezetre vonatkozó, szóban forgó információhoz való hozzáféréshez fűződő és a fellebbező által alátámasztott nyomós közérdeket nem vette figyelembe arányos módon.
               
            
         (1)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL 2006. L 264., 13. o.).
      
         (2)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.).